En tirsdagsfest tog tirsdag nat overhånd for en 23-årig mand på Herluf Trolles Gode i Aalborg. I hvert fald havde den 23-årige haft næsten lidt for dybt begravet i kokain. - Han smadrer sin ruder og smider sine møbler ud af vinduet. Det bliver anmeldt, fordi han rammer flere biler, der holder parkeret nedenunder, fortæller vagtchef ved Nordjyllands Politi Per Jørgensen. I følge vagtchefen troede den 23-årige mand på grund af narkotikapåvirkningen, at der var nogen efter ham, og det var derfor, han opførte sig så voldsomt. Manden faldt hurtigt til ro, da politiet nåede frem til adressen, og han blev derefter anholdt uden den store dramatik. Han blev kørt med på stationen, hvor han får lov at sove sin kokainrus ud. Herefter kan manden se frem til en sigtelse for hærværk.

Referat:
Nordjyllands Politi måtte natten til onsdag rykke ud til en adresse, hvor en mand smed sine egne møbler ud af vinduerne.